[{"text_idx": "#000002", "text": "Yn gynharach yn yr wythnos cafodd ei ddewis i ddyfarnu'r ge\u0302m rhwng Awstralia a Seland Newydd ac mae ei fro enedigol yn edrych ymlaen yn eiddgar at ddathlu'r diwrnod mawr."}, {"text_idx": "#000003", "text": "Mae disgwyl y bydd tyrfa yn gwylio'r ge\u0302m ar sgrin fawr yng Nghlwb y Gweithwyr lle mae Nigel yn llywydd."}, {"text_idx": "#000004", "text": "Ar o\u0302l gweld baner fawr yn ei longyfarch ar un o strydoedd y pentref dywedodd ar wefan Twitter: \"Roedd gen i ddeigryn yn fy llygaid wrth weld hwn. Pobl Mynyddcerrig, fy mhentref genedigol, rydych yn fy ngwneud i mor falch o ble rwyf i'n dod.\""}, {"text_idx": "#000007", "text": "Y dyn 44 oed yw'r unig ddyfarnwr o Gymru yng Nghwpan y Byd eleni ac roedd yn aelod o banel dyfarnwyr 2011 a 2007."}, {"text_idx": "#000008", "text": "Fe yw'r ail Gymro i ddyfarnu ffeinal Cwpan Rygbi'r Byd ar o\u0302l Derek Bevan oedd yn dyfarnu wrth i Awstralia guro Lloegr yn 1991. Dywedodd Nigel ei bod yn \"fraint ac yn anrhydedd\", gan ychwanegu:"}, {"text_idx": "#000009", "text": "\"Dyma fy nhrydydd Cwpan Rygbi'r Byd, a dwi'n meddwl taw hwn yw'r un gore. Mae wedi bod yn ysbrydoliaeth."}, {"text_idx": "#000010", "text": "\"Mae safon y rygbi wedi bod yn anhygoel o flaen torfeydd llawn, ac felly mae cael y cyfle i ddyfarnu'r ffeinal rhwng y timau gore yn y gystadleuaeth yn fraint.\""}, {"text_idx": "#000013", "text": "Prif Straeon'Cyfle i bob disgybl siarad Cymraeg yn hyderus'Published19 awr yn o\u0302l'Y gofal am ein mam yn ddiffygiol,' medd teuluPublished7 awr yn o\u0302lRhybudd am 'syniadaeth asgell dde eithafol'Published7 awr yn o\u0302l"}, {"text_idx": "#000014", "text": "'Cyfle i bob disgybl siarad Cymraeg yn hyderus'"}, {"text_idx": "#000015", "text": "'Y gofal am ein mam yn ddiffygiol,' medd teulu"}, {"text_idx": "#000022", "text": "Goleuadau'r Gogledd yn goleuo'r awyr dros nos"}, {"text_idx": "#000023", "text": "Luka Modric\u0301, a'r rhwystrau eraill ar y llwybr i Euro 2024"}, {"text_idx": "#000024", "text": "Pafiliwn 20,000 o seddi 1893... a'r ddyled ddaeth wedyn"}]